মোথাবাড়ি যেতে চেয়ে কলকাতার হাইকোর্টে দ্বারস্থ শুভেন্দু অধিকারী

কলকাতা: বিরোধী দলনেতার শুভেন্দু অধিকারী (Suvendu Adhikari) মোথাবাড়ি (Malda Mothabari Case) যেতে চেয়ে কলকাতার হাইকোর্টের (Calcutta High Court) দ্বারস্থ হলেন। আগামীকাল বুধবার তার তার মোথাবাড়ি যাওয়ার কথা থাকলেও পুলিশের অনুমতি মেলেনি। সেই কারণেই কলকাতা হাইকোর্টের দ্বারস্থ হতে চাইছেন বিরোধী দলনেতা। সূত্রের খবর, বিরোধী দলনেতা একজন এমএলএকে সঙ্গে নিয়ে এবং তার সিকিউরিটিকে সঙ্গে নিয়ে মোথাবাড়িতে ঘটনাস্থলে যেতে চাইছেন। অতিরিক্ত কোন লোক তার সঙ্গে যাবে না। এই আশ্বাস দেওয়ার পরেও পুলিশের অনুমোদন মেলেনি। সেই কারণেই কলকাতা হাইকোর্টের দ্বারস্থ বিরোধী দলনেতার শুভেন্দু অধিকারী। মামলা দায়েরের অনুমোদন দিলেন কলকাতা হাইকোর্টের বিচারপতি তীর্থঙ্কর ঘোষ। আগামী বৃহস্পতিবার শুনানি সম্ভাবনা।

গত বুধবার মোথাবাড়ি বাজারে হিন্দুদের দোকানে ও বাড়িতে হামলা হয় বলে অভিযোগ। অভিযোগ উঠেছে একটি নির্দিষ্ট সম্প্রদায়ের সদস্যদের বিরুদ্ধে। সোশ্যাল মিডিয়ায় গোটা এলাকা হিন্দুশূন্য করার ডাক দিয়ে হামলা চালানো হয়েছে বলে অভিযোগ। এমনকী এলাকায় মহিলাদের শাঁখা – সিঁদুর পরতে দেওয়া হচ্ছে না বলে অভিযোগ। রবিবার মোথাবাড়ি যাওয়ার পথে পুলিশের বাধার মুখে পড়েন রাজ্য বিজেপি সভাপতি সুকান্ত মজুমদার। মঙ্গলবার শুভেন্দুবাবু বিচারপতি তীর্থঙ্কর ঘোষের এজলাসে মোথাবাড়ি যাওয়ার অনুমতি চাইতে আবেদন করতে চান। তিনি জানিয়েছেন, সেখানে কোনও মিছিল করার পরিকল্পনা নেই তাঁর। তাঁর সঙ্গে থাকবেন কয়েকজন বিধায়ক। এই প্রেক্ষিতে মামলা দায়েরের অনুমতি দিয়েছেন বিচারপতি ঘোষ।

আরও পড়ুন: পাথরপ্রতিমায় বাজি বিস্ফোরণের ঘটনায় পূর্ণাঙ্গ তদন্তের নির্দেশ নবান্নের

অন্যদিকে, মালদহের মোথাবাড়ির (Malda Mothabari Case) ঘটনায় জেলাশাসক ও পুলিশ সুপারের রিপোর্ট তলব করেছে কলকাতা হাইকোর্ট। বিচারপতি সৌমেন সেন ও বিচারপতি স্মিতা দাস দে-র ডিভিশন বেঞ্চে আগামী বৃহস্পতিবার এই রিপোর্ট জমা দিতে নির্দেশ দিয়েছেন। যাতে সেখানে স্বাভাবিক পরিস্থিতি ফিরে আসে, সেটা সুনিশ্চিত করতে বলেছে আদালত ৷ এই ঘটনায় আইনজীবী ও বিজেপি নেতা কৌস্তভ বাগচী কলকাতা হাইকোর্টে মামলা দায়ের করেন ৷ ওই এলাকায় শান্তি বজায় রাখতে প্রয়োজনে কেন্দ্রীয় আধা-সামরিক বাহিনী মোয়াতেন করার দাবি জজানায় আদালতে। একটি বিশেষ সম্প্রদায়ের উপর হামলার ঘটনা ঘটেছে বলে দাবি ওই আইনজীবীর। প্রয়োজনীয় পুলিশি নিরাপত্তাও আদালত দিতে বলেছে ৷ আগামী বৃহস্পতিবার মামলার শুনানি হবে ৷’

অন্য খবর দেখুন